
	1.
	Anotācija (ex-ante)
1.1. Pamatojums 
	Priekšlikums
Lūdzam precizēt rīkojuma projekta sākotnējās ietekmes novērtējuma ziņojuma (anotācijas) (turpmāk - anotācija) 1.1.apakšsadaļā atrunāto saīsinājumu "(turpmāk - Komisijas regula Nr. 1093/2010)" un tālāko anotācijas tekstu, kur šis saīsinājums lietots, uz, piemēram, šādu saīsinājumu "(turpmāk - regula Nr. 806/2014)". Anotācijā norādītais saīsinājums, it sevišķi ir precizējams, lai tālākajā anotācijas tekstā veidotu korektas atsauces uz aktuālās regulas (ar numuru 806/2014) normām.

Piedāvātā redakcija
-
	Lelde Stepanova (LB)

	2.
	Anotācija (ex-ante)
1.2. Mērķis 
	Priekšlikums
Anotācijas 1.2.apakšsadaļā norādīts, ka rīkojums stāsies spēkā 2023.gada 1.janvārī.

Vēršam uzmanību, ka atbilstoši Oficiālo publikāciju un tiesiskās informācijas likuma 7.panta trešajai daļai Ministru kabineta rīkojums, izņemot administratīvo aktu, stājas spēkā tā parakstīšanas brīdī.

Līdz ar to minētās informācijas (par rīkojuma spēkā stāšanos) norādīšana anotācijā nenodrošinās rīkojuma spēkā stāšanos noteiktā datumā.

Ņemot vērā minēto, lūdzam rīkojuma projekta anotācijā norādīt, ka rīkojuma projekts stājas spēkā vispārējā kārtībā, un precizēt rīkojuma projekta 1.punktu, norādot, ka pārstāvis tiek noteikts ar 2023.gada 1.janvāri.

Piedāvātā redakcija
-
	Lelde Stepanova (LB)

	3.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām 
	Priekšlikums
Saskaņā ar Ministru kabineta 2021.gada 7.septembra noteikumu Nr.617 "Tiesību akta projekta sākotnējās ietekmes izvērtēšanas kārtība" 14.7.apakšpunktu viena no anotācijas sadaļām ir projekta izpildes nodrošināšana un tās ietekme uz institūcijām.
Minēto noteikumu 15.punktā noteikts, ka visiem projektiem aizpilda šo noteikumu 14.1., 14.2., 14.6. un 14.7. apakšpunktā minēto anotācijas sadaļu.
Ņemot vērā minēto, kā arī rīkojuma projektā paredzēto, ka par Latvijas pārstāvi Vienotā noregulējuma valdē tiek noteikts Latvijas Bankas uzraudzības komitejas vadītājs, lūdzam aizpildīt anotācijas 7.sadaļu.

Piedāvātā redakcija
-
	Lelde Stepanova (LB)



